बेराफारसे थिं जाय दुलाराय आसाम फरायसा आफादनि हांख्रायहरनायाव बुधबार नि सानथाम सानाव आगान होनायावबो लैहोर लैहोर राज्यो-राजाया बाहागो लाफैयो। मानोना बिसोरनि गुबै दाबिया जादों "हय का बातिल करक नहले आमाक ग्रेप्तार करक " बे जांख्रिखांनाय स्ल'गानजों राज्योनि दाब दाब जायगायाव बान्जायनाय नोगोरारि सोदांनाय आइनखौ बेरेखा खालामनानै राजा लामायाव ओंखारफैदों। थागिबि अस'मिया सुबुं माहारिनि गेजेरावनो का बेरेखा सोमावसारनाय हाबाफारिया थाबथानानै थाङाखै, नोगोरारि सोदांनाय आइननि बेरेखा सोमावसारनायनि बारा गोसारब्लांदों। बिसोरनि अनगायैबो सिख, मारवारि , भजपुरि आरो हिन्दी रावारि सुबुं समाजाबो थागिबि अस'मिया सुबुं माहारिखौ खहा खालामनो हाथाव नोगोरारि सोदांनाय आइननि हेंथायै मिरु सोरखारा जाबसिन्ना होनो नागिरनाय थिरांथानि हेंथायै लोब लोब बाहागो लाफैयो। बिसोरनिबो मोनसेल' दाबि "का" खौ बोख्लायहरनो नांगौ।